468 Euroopa Liidu Teataja 02/8. kd 31998R0696 28.3.1998 EUROOPA ÜHENDUSTE TEATAJA L 96/22 KOMISJONI MÄÄRUS (EÜ) nr 696/98, 27. märts 1998, millega rakendatakse nõukogu määrust (EÜ) nr 515/97 liikmesriikide haldusasutuste vastastikusest abist ning haldusasutuste ja komisjoni vahelisest koostööst tolli- ja põllumajandusküsimusi käsitlevate õigusaktide nõutava kohaldamise tagamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. märtsi 1997. aasta määrust (EÜ) nr 515/97 liikmesriikide haldusasutuste vastastikusest abist ning haldusasutuste ja komisjoni vahelisest koostööst tolli- ja põlluma- jandusküsimusi käsitlevate õigusaktide nõutava kohaldamise taga- miseks (edaspidi “põhimäärus”), (2) eriti selle artikli 43 lõiget 3, ning arvestades, et: põhimäärusega nähakse ette asutada keskandmebaas, et rahul- dada tolli- ja põllumajandusküsimusi käsitlevate õigusaktide kohaldamise eest vastutavate haldusasutuste ning komisjoni vaja- dusi; kõnealuse andmebaasi eesmärk on kaasa aidata tolli- ja põl- lumajandusalaste õigusaktide rikkumise ennetamisele, uurimisele ja karistamisele, suurendades kiirema teabevahetuse teel pädevate asutuste koostöö- ja kontrollimenetluste tõhusust; on tarvis määratleda põllumajandusalaste õigusaktide kohaldami- sega seotud meetmed, mille tarvis tuleb tolliinfosüsteemi (TIS) keskandmebaasi sisestada andmed, nagu on nõutud põhimääru- ses; samuti on vastavalt põhimääruse artiklile 25 vaja määrata kind- laks tolliinfosüsteemi andmebaasi arvatavad osad igas kategoorias, millele viidatakse eespool nimetatud määruse artikli 24 punkti- des a-f; eespool nimetatud osad hõlmavad isikuandmeid, mille suhtes kehtivad eriomased kaitsemeetmed; nii võib neid andmeid sises- tada andmebaasi ainult juhul, kui on täidetud põhimääruse artik- li 27 lõikes 2 sätestatud tingimused; käesoleva määrusega ette nähtud meetmed on kooskõlas komitee arvamusega, mis on sätestatud põhimääruse artiklis 43, ON VASTU VÕTNUD KÄESOLEVA MÄÄRUSE: Artikkel 1 Põllumajandusalaste õigusaktide kohaldamisega seotud meetmed, mis vastavalt põhimääruse artiklile 23 nõuavad andmete sisesta- mist tolliinfosüsteemi (TIS), käsitlevad järgmisi küsimusi: a) kolmandatest riikidest pärit selliste toodete import, mille suh- tes kehtivad põllumajandusalased õigusaktid, eelkõige tolli- maksud; b) selliste toodete eksport kolmandatesse riikidesse, mille suhtes kehtivad põllumajandusalased õigusaktid; c) selliste toodete liikumine, mille suhtes kehtivad põllumajan- dusalased õigusaktid, ühise või välistransiidimenetluse ja meet- mete korral, mis hõlmavad selliste toodete ajutise ladustamise ühenduse territooriumil, kui nendega kaubeldakse ühenduse ja kolmanda riigi vahel; d) selliste toodete ühendusesisene liikumine, mille suhtes kehti- vad põllumajandusalastel õigusaktidel põhinevad piirangud ja keelud või mis saavad kasu ühenduse toetusest. Artikkel 2 Osad, mida põhimääruse artikli 24 punktides a-f toodud kategooriate kohaselt võib sisestada tolliinfosüsteemi, on loetletud käesoleva määruse lisas. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Määrust kohaldatakse alates 13. märtsist 1998. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. märts 1998 (1) EÜTL 82, 22.3.1997, lk 1. Komisjoni nimel komisjoni liige Mario MONTI